Jakub Szynkiewicz
<s>Jakub Szynkiewicz (16. aprila 1884. – 1. novembra 1966.), poljski je teolog, doktor filozofije i orijentalnih nauka tatarskoga porijekla, prvi muftija Poljskog muslimanskog saveza.</s>

<s>Biografija</s>

<s>Jakub Szynkiewicz rođen je u tatarskoj porodici 16. aprila 1884. u mjestu Lyakhavichy (Lachowicze) u Minskoj guberniji Ruskoga Imperija (od 1921. do 1939. dio Poljske, danas zapadna Bjelorusija).</s><s>Bio je sin Sulejmana i Fatme.</s><s>Imao je brata, Mustafu Szynkiewicza, predsjednika Društva litvanskih Tatara (Związek Tatarów Litewskich), i sestru Aminu.</s>

<s>Godine 1904. maturirao je u Gimnaziji u Minsku, nakon čega je najprije studirao inženjerske nauke, ali je kasnije 1907. godine odlučio studirati orijentalistiku u Petrogradu.</s><s>Godine 1925. stekao je doktorat iz filozofije na Univerzitetu u Berlinu disertacijom na njemačkome jeziku.</s><s>Dana 28. oktobra 1925. izabran je za muftiju svih muslimana u Poljskoj.</s><s>Sjedište mu je bilo u Vilniusu, današnjem glavnome gradu Litvanije.</s>

<s>Preveo je nekoliko kur'anskih ajeta s arapskoga na poljski.</s><s>Objavljeni su 1935. pod naslovom Wersety z Koranu ("Izabrani ajeti iz Kur'ana").</s><s>U tom vrijeme bili je to jedino štivo malobrojne zajednice poljskih muslimana.</s><s>Broj muslimana u Poljskoj u periodu od 1918. do 1939. nije prelazio brojku od 6 000.</s><s>Tokom svog vodstva muftija je uspostavio kontakte u inostranstvu, između ostalih, s Indijom, Palestinom i Egiptom.</s><s>Godine 1930. dolazio je i u Kraljevinu Jugoslaviju na ustoličenje novog reis-ul-uleme Ibrahima ef.</s><s>Maglajlića u Bajrakli džamiji u Beogradu.</s><s>Muslimani Poljske imali su svoje konzulate u Palestini i Alžiru, gdje su ih zastupali Mustafa Aleksandrowicz i Leon Bohdanowicz.</s><s>Szynkiewicz je također prisustvovao kongresu o pokušaju ponovnoga uspostavljanja halifata, održanomu u Kairu 1926. godine.</s><s>Tokom Evropskoga muslimanskoga kongresa održanog u Švicarskoj 1935. nazvan je jednim od najrječitijih sudionika.</s><s>U dramatičnoj epizodi na kongresu, muftija Szynkiewicz zahtijevao je od direktora Istituto Superiore Orientale di Napoli, grofa Bernarda Barbiellinija Amideija, da tri puta izgovori pripadnost islamu (šehadet) pred sudionicima kongresa, jer se grof pojavio pred kongresom i zatražio formalizaciju njegove privrženosti islamu.</s><s>Muftija Szynkiewicz također je nadgledao zakonodavstvo nove nezavisne poljske države koja se bavila pravnim statusom poljskih muslimana 1936. godine.</s>

<s>Bio je veliki borac za državno priznavanje muslimana Poljske.</s><s>Imao je namjeru gradnje džamije u Varšavi, za što su novčanu podršku obećali egipatski i marokanski kraljevi, ali je njemačka invazija 1939. izgradnju spriječila.</s>

<s>Tokom Drugoga svjetskoga rata služio je kao muftija.</s><s>Krajem 1944. otišao je i odbio se vratiti u komunističku Poljsku.</s><s>Nakon rata preselio se u Egipat, ali se nakon Naserovoga državnoga udara 1952. preselio u Sjedinjene Države.</s>

<s>Preminuo je u Waterburyu, 1. novembra 1966.</s>

<s>Reference</s>

<s>Vanjski linkovi 
 Dr. Jakub Szynkiewicz (1884-1966), prvi muftija muslimana Poljske</s>

<s>Poljski filozofi
Teolozi</s>

